Metro (podzemná železnica)

Metro alebo podzemná (rýchlo)železnica je súprava ľahkých vozidiel (podobných električkám) prevádzkovaná v mestskej hromadnej doprave pre rýchlu prepravu cestujúcich v meste. Súpravy sú napájané z koľajníc, alebo z trolejového vedenia. Metro zabezpečuje rýchlu a plynulú prepravu, pretože väčšinu trás jazdí pod zemou a je úplne nezávislé od ostatnej dopravy. Jazdí v tuneloch a na špeciálne upravených dráhach. Metro má zriadené nástupišťa v ktorých sa nachádzajú automaty na lístky, kávu a odpadkové koše, často sa stretneme aj s bezpečnostnými kamerami alebo varovaniami pred vstupom na koľajnice, pokiaľ sú z nich súpravy napájané. Vývoj a výstavba metra stále ide dopredu a tak sa v mnohých mestách stanice stavajú, alebo prerábajú na moderné miesta na ktorých sa prejavuje moderná architektúra ku ktorým neodmysliteľne patria aj moderné súpravy. 

Prvé metro bolo spojazdnené v roku 1863 v Londýne.

V Česku v Prahe sa metro prevádzkuje od roku 1974. Na Slovensku metro nepremáva, aj keď sa o tom uvažovalo v Bratislave a v roku 1988 sa aj začalo stavať, nikdy sa však nezrealizovalo.

Rýchlosť metra je cca 80 km/h.

Pražský vozidlový park je zložený zo súprav R1, M1, 81-71, 81-71M a Ečs. Ich výrobu a vývoj uskutočňovali české závody Ečs, ČKD a Škoda. Väčšina z nich bola dodaná v 70. rokoch. V Prahe je metro nosným systémom MHD a po električkách je najpoužívanejšie. Metro k rýchlemu pohybu využíva vzhľadom na veľké dĺžky súprav množstvo elektromotorov, tie sú riadené tyristorovou výzbrojou.

 Rekordy 

 najstaršie metro – Londýn, Spojené kráľovstvo (článok) – otvorené 10. januára 1863 
 najväčšie metro – Moskva, Rusko
 najmladšie metro – Čchang-ša, Čína – otvorené 29. apríla 2014
 najmenší počet staníc – Los Teques, Venezuela – 3 stanice
 najväčší počet staníc – Paríž – 470 staníc
 najkratšia trasa metra – Serfaus, Rakúsko (článok) – 1,28 km
 najdlhšia trasa metra – Soul, Južná Kórea – 563,7 km
 najdlhšia linka metra - Linka 1, Valencia, Španielsko - 95,2 km
 najkratšia linka metra - Tünel, Istanbul, Turecko - 573 m
 stanica s najväčším počtom prestupov na inú linku - Stanica Atlantic Avenue – Barclays Center, New York, USA - 9 liniek - 2, 3, 4, 5, B, D, N, Q, R
 najväčší počet liniek – New York, USA – 24 liniek + 1 linka metra na Staten Islande + 4 linky metra PATH
 najpoužívanejšie metro - Tokio, Japonsko - 6 307 390 ľudí za deň (2010)
 najmenej používané metro - Serfaus, Rakúsko (článok) - 2300 ľudí za deň
 najhlbšia trasa metra - Pchjongjang, Severná Kórea (článok) - medzi stanicami Puhung a Yonggwang 110 m
 najhlbšia stanica metra - Kyjev, Ukrajina (článok) - stanica Arsenalnaya, 105,5 m
 najjužnejšie metro – Buenos Aires, Argentína - najjužnejšia stanica: Plaza de los Virreyes, 34° 38′ 34.9″ J
 najsevernejšie metro – Helsinki, Fínsko - najsevernejšia stanica: Mellunmäki, 60°14′21″S
 najvýchodnejšie metro vzhľadom ku 180. poludníku - Sapporo, Japonsko - najzápadnejšia stanica: Šin-Sapporo, 141° 28′ 20.9″ V
 najzápadnejšie metro vzhľadom ku 180. poludníku - Vancouver, Kanada - najvýchodnejšia stanica: Letisko YVR, 123° 10′ 42″ Z
 mesto s najväčším počtom metier - Tokio, Japonsko; New York, USA; Bangkok, Thajsko - 3 metrá
 oblasť s najväčším počtom metier - Veľké Tokio, Japonsko - 15 metier
 krajina s najväčším počtom metier - Japonsko - 32 metierthumb|Stanica nedokončeného "bratislavského metra"  v Petržalke|196x196px
 svetadiel s najväčším počtom metier - Ázia - 85 metier
 kontinent s najväčším počtom metier - Eurázia - 145 metier
 celkový počet - 183 metier.

 Galéria 

 Referencie 

 Pozri aj 
 Pražské metro
 Budapeštianske metro
 Viedenské metro
 Bratislavské metro

 Iné projekty 

 Externé odkazy 
 http://www.metroweb.cz
 http://metro.zarohem.cz
 http://www.transport.imhd.sk
 http://www.dpp.cz 

Kategória:Dopravné prostriedky